CELEX: C2006/096/13
Language: et
Date: 2006-04-22 00:00:00
Title: Kohtuasi C-104/06: Euroopa Ühenduste Komisjoni  22. veebruari 2006.  aasta hagi Rootsi Kuningriigi vastu

22.4.2006   
            
            
               ET
            
            
               Euroopa Liidu Teataja
            
            
               C 96/7
            
         Euroopa Ühenduste Komisjoni 22. veebruari 2006. aasta hagi Rootsi Kuningriigi vastu
   (Kohtuasi C-104/06)
   (2006/C 96/13)
   kohtumenetluse keel: rootsi
   Euroopa Ühenduste Komisjon esitas 22. veebruaril 2006 Euroopa Ühenduste Kohtule hagi Rootsi Kuningriigi vastu. Hageja esindaja on L. Ström van Lier ja R. Lyal, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et kuna Rootsi Kuningriik kehtestas ja hoidis jõus maksuseadust, mille kohaselt edasilükatud maksustamine kapitali kasvutuludelt, mis tekivad omaniku kasutuses oleva elamispinna võõrandamisel, kui maksustav isik omandab selle asemel elamispinna, on lubatud vaid siis, kui nii võõrandatud kui ka omandatud elamispind mõlemad asuvad Rootsi territooriumil, on Rootsi Kuningriik rikkunud EÜ artiklitest 18, 39, 43 ja artikli 56 lõikest 1 ning EMP artiklitest 28, 31 ja 40 tulenevaid kohustusi;
            
         
               2)
            
            
               mõista kohtukulud välja Rootsi Kuningriigilt.
            
         Väited ja peamised argumendid
   Rootsi tulumaksuseadus sisaldab sätteid edasilükatud maksustamise kohta eraisiku elumajast kinnisomandi ja korteriomandi võõrandamise puhul. Maksumaksja võib maksu maksmise edasi lükata, kui ta deklareerib kapitali kasvutulude teenimist Rootsis asuva alalise eluruumi võõrandamiselt ning ta on omandanud või kavatseb omandada Rootsis selle asemel elamispinna, kuhu ta on elama kolinud või kavatseb kolida. Siiski ei ole maksu edasilükkamine lubatud, kui võõrandatud elamispind ja uus omandatud elamispind asuvad väljapool Rootsi territooriumi. Eeltoodud tingimused kujutavad endast selget takistust EÜ asutamislepingus ja Euroopa Majanduspiirkonna Lepingus sätestatud põhivabaduste teostamisele.
   Asjaomased Rootsi õigusnormid ei ole kohased Rootsi maksusüsteemi terviklikkuse tagamiseks, kuna üksiku maksumaksja seisukohalt puudub otsene seos maksusoodustuse (edasilükatud maksustamine) ja selle soodustuse sama maksustamise raames kogutava maksu näol tasakaalustamise vahel. Igal juhul on Rootsi õigusnormid saavutatava eesmärgi suhtes ebaproportsionaalsed.